|  |
| --- |
| **Stredná zdravotnícka škola Dolný Kubín** |
| Ošetrovateľský štandard | **PODÁVANIE LIEKOV PER OS DOSPELÝM** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | pripraviť pomôcky na podávanie liekov,poukázať na špecifiká podávania liekov per os dospelým. |
| Skupina starostlivosti: | pacienti s indikáciou perorálneho podávania liekov |

**Kritéria štruktúry**

|  |  |  |
| --- | --- | --- |
| Š1 | Pracovníci: |  žiak – praktickásestra |
| Š2 | Prostredie: | školské prostredie – odborné učebne, zdravotnícke zariadenie - pri lôžku pacienta |
| Š3 | Pomôcky: | liekový podnos alebo vozík, lieky v originálnych baleniach, liekovky, vhodný nápoj na zapitie lieku (čaj, voda a pod.), podľa potreby: lyžice, lyžičky, odmerky, kvapkadlo, nožík alebo pilníček, drvič piluliek, štvorčeky buničitej vaty, emitná miska a iné pomôcky |
| Š4 | Dokumentácia: | zdravotná/ošetrovateľská dokumentácia |

**Kritéria procesu**

|  |  |
| --- | --- |
| P1 | Žiak /PS pripraví lieky podľa ordinácie lekára a všetky pomôcky na podávanie liekov per os. |
| P2 | Žiak/PS identifikuje pacienta (požiadaním aby povedal svoje meno). |
| P3 | – Žiak/PS informuje pacienta primeraným a zrozumiteľným spôsobom o:* druhu podávaného lieku a zároveň zisťuje možnú alergiu na liek;
* dôvode a spôsobe podávania lieku;
* účinkoch lieku (napr.: po diuretikách bude viac močiť);
* dodržiavaní špecifických zásad pri užívaní konkrétneho druhu lieku (napr.: užívanie lieku na lačno, po jedle medzi dvoma jedlami, obmedzenie pobytu na slnku, užitie lieku v stanovených intervaloch);
* vhodných a nevhodných nápojoch na zapitie lieku;
* dôležitosti v čas hlásiť vedľajšie účinky lieku ( búšenie srdca, návaly tepla, nauzea, vracanie, svrbenie pokožky, vyrážky a pod.).
 |
| P4 | Žiak /PS posúdi zdravotný stav pacienta a schopnosť užiť liek per os. |
| P5 | Žiak /PS skontroluje pred podaním lieku:* ordináciu lekára;
* časový harmonogram podania( napr.: ATB, ...);
* názov lieku, gramáž a expiráciu (trojitá kontrola).
 |
| P6 | Žiak /PS pripraví ordinované množstvo lieku, pričom sa vyvaruje priamemu kontaktu (podľa potreby použije štvorce buničitej vaty, lyžičku, odmerku a pod.). |
| P7 | Žiak/PS pomôže pacientovi zaujať vhodnú polohu na užitie lieku per os. |
| P8 | Žiak / PS podá pacientovi pripravenú dávku lieku, ak pacient nie je schopný udržať liekovku s liekmi a užiť liek sám, vloží liek pacientovi do úst. |
| P9 | Žiak/PS poskytne pacientovi dostatok vhodnej tekutiny (voda, čaj), aby mohol liek prehltnúť a zapiť( tekutiny uľahčujú prehĺtanie a napomáhajú vstrebávanie GIT). |
| P10 | Žiak/ PS skontroluje pacientovi ústnu dutinu a presvedčí sa, či liek užil. V prípade, ak pacient liek odmietne sestra informuje o tejto skutočnosti lekára. |
| P11 | Žiak/PS monitoruje očakávané účinky liekov (napr.: úľava bolesti) a nežiaduce účinky liekov (napr.: alergické prejavy). |
| P12 | – Žiak /PS zaznamená do dokumentácie pacienta:* názov,čas podania lieku;
* dávku alebo množstvo lieku;
* podpis žiaka a vyučujúcej SZŠ.
 |

**D ô l e ž i t é u p o z o r n e n i a**

* *Tablety, kapsle a dražé sa užívajú celé, nehryzú sa a na zapíjanie sa podáva väčšie množstvo tekutín(aspoň 2 dl, ak pacient nemá obmedzený príjem tekutín). U malých detí sa tuhá forma lieku rozdrví tĺčikom v porcelánovej miske a nechá sa rozpustiť v malom množstve čaju, po prehltnutí sa dieťaťu podáva väčšie množstvo čaju.*
* *Tablety podávané pod jazyk sa nechajú pod jazykom úplne rozpustiť.*
* *Šumivé tablety sa rozpustia v pohári vody( 200 ml).*
* *Granule sa podávajú lyžičkou, sirupy odmerkou a po prehltnutí sa zapíjajú.*
* *Prášok sa rozpustí v pohári vody.*
* *Roztoky a kvapky sa dávkujú z fľaštičky kvapkadlom na lyžičku alebo do pohára vody.*
* *Čaje sa pripravujú podľa návodu.*
* *Antibiotiká sa podávajú v presne stanovených intervaloch.*
* *Pri podávaní perorálnych psychotropných látok je potrebné preveriť záznam, či ich stav od posledného vydávania a súčasné množstvo zodpovedajú záznamom. Po vybratí tablety z komerčného balenia je potrebné urobiť záznam s podpisom do príslušného dekurzu/ dokumentácie/.*

**Kritéria výsledku**

|  |  |
| --- | --- |
| V1 | Pacient je informovaný o:* druhu podávaného lieku;
* dôvode podania lieku;
* účinkoch lieku;
* zásadách a súvislostiach s užívaním lieku;
* dôležitosti hlásiť vedľajšie účinky lieku.
 |
| V2 | Pacientovi je liek podávaný na základe posúdenia zdravotného stavu v stanovenom množstve a čase. |
| V3 | V dokumentácii pacienta sú zaznamenané potrebné údaje súvisiace s perorálnym podávaním liekov. |